
INGATLANFORGALMI  ÉRTÉKELÉS

Ingatlan címe:   Sülysáp, 2348 hrsz.  (zártkert)

Művelési ága:  szántó 

Tulajdonos:     Sülysáp Város  Önkormányzat
Értékelési forma:  Napi piaci forgalmi érték

Értékelési mód: összehasonlító adatokkal

Értéket befolyásoló tényezők:   
· a földterület utcafronttal rendelkezik

· a Laky dűlő részén villany közmű található
· Mk-1 jelű – kertes mezőgazdasági terület – övezeti besorolás (kisüzemi mezőgazdasági-kertgazdasági övezet (zártkert) 
Értékelés célja

A Sülysáp Város  Önkormányzat tulajdonát képező, Sülysáp, 2348 hrsz-ú 1802 m2 területű ingatlanra telekvásárlási kérelem érkezett a szomszédos telek tulajdonostól.
Telek jellemezői

 Az értékelendő földterület természetben Sülysáp Zártkert (Laky dűlő és a Haleszi dűlő között) Mk-1. építési övezetben található. Beépítési mód oldalhatáros. Telek legkisebb területe 1500 m2, a legnagyobb 3 %-os beépítési százalékkal. A telek 8 m széles, 235 m hosszú. Az ingatlan szántó művelésű  akácfákkal, diófával, illetve gazzal benőtt ingatlan. Jelen ingatlan önállóan nem beépíthető a Helyi Építési Szabályzatról szóló 13/2010. (IX.23) sz. ÖKT rendelet 78. § 3 pontjának a) bekezdése értelmében a beépíthetőség egyik feltétele, hogy a telek átlagszélessége elérje a 16 m-t. Tárgyi ingatlan a mellette lévő ingatlan összevonásával válik beépíthetővé.  Közvetlen utcafronttal rendelkezik mindkét telekvég. Értékelhető műtárgy, építmény vagy értéket jelentősen módosító növényzet nincs a területen.
A telek hasznosítása ebben az övezetben hagyományosan kialakult kert- és mezőgazdasági hasznosítás folytatható,  az övezetbe tartozó földrészletek beépíthetősége önmagába kert művelés céljára alkalmas.
A terület forgalomképes törzsvagyon részét képzi, azaz a terület értékesíthető.

Értékelés módszere, szempontjai

Tárgyi ingatlan értékének megállapításához összehasonlító telekadatok ritkák, csak kis számban és időben tág határok között léteznek. Tapasztalati adatok bizonyítják, hogy egy-egy telek kiegészítés fajlagos m2 ára függ attól is hogy a beolvadó földterület rendelkezik-e utcafronttal, azaz a telek értékesebb, beépíthető részeként, vagy ilyen adottsággal nem rendelkezőről van szó. Utóbbiak – értelemszerűen – az alacsonyabb árkategóriába sorolhatók. Ugyancsak tapasztalati adatok alapján állapítható meg, hogy egy-egy csak kertkiegészítés céljára alkalmas földrészlet ára a beépíthető telek értékének legfeljebb a 35 %-át érik el. 
Számítás alapjául szolgáló piaci összehasonlító adatok

	Elhelyezkedés
	Jelleg
	Alapterület
	Eladási ár
	Négyzetméterár

	Sülysáp,Zártkert
	szőlő,gazdép.
	1262 m2
	800.000 Ft
	633 Ft/m2

	Sülysáp, zártkert
	kert
	835 m2
	300.000 Ft
	359 Ft/m2

	Sülysáp, zártkert
	kert
	804 m2
	500.000 Ft
	621 Ft/m2

	Sülysáp, zártkert
	szántó
	2504 m2
	800.000 Ft
	319 Ft/m2

	Telek átlagár:
	483 Ft/m2


Korrekció

	Korrekciós tényező
	Érték
	Korrekció

	Kínálati ár bizonytalansága
	-15 %
	72 Ft/m2

	Nem beépíthető ingatlan értékcsökkenése
	-20 %
	96 Ft/m2

	Korrigált átlagár:
	315 Ft/m2


Ennek megfelelően a 2241 Sülysáp 2348 hrsz.-ú ingatlan fajlagos m2 árát bruttó 315 Ft-ban javaslom elfogadni.

A Sülysáp, 2348. hrsz-ú 1802 m2 területű ingatlan   telekára: 567.630.- Ft

Sülysáp, 2013. november 11.


Lányi Györgyné 


ingatlan-értékbecslő

1. oldal

2. oldal


